Πυρκαγιά ξέσπασε στις 5 περίπου το απόγευμα της Παρασκευής, σε πλαγιά στο Βαρύπτερο Κυδωνίας, πολύ κοντά στη Μονή Μεταμορφώσεως στα Χανιά.

Οι καλόγριες της μονής, είχαν βγει στο προαύλιο του μοναστηριού και αντικρίζοντας τις φλόγες που έκαιγαν μανιωδώς την απέναντι πλαγιά, κρατούσαν εικόνες και προσεύχονταν η φωτιά να μην φτάσει στη Μονή.

Η φωτιά έκαψε χορτολιβαδική έκταση όπως βλέπετε στις φωτογραφίες και τα βίντεο του zarpanews.gr ενώ η προσέγγιση του σημείου ήταν εξαιρετικά δύσκολη και στην περιοχή πνέουν ισχυροί άνεμοι.

Πάντως το Μοναστήρι εκκενώθηκε προληπτικά στην αρχή της φωτιάς, με τις μοναχές να απομακρύνονται με όχημα 4×4 και να επιστρέφουν λίγο αργότερα, όταν απομακρύνθηκε ο κίνδυνος.

Πηγή: zarpanews.gr